*წითელას ეპიდაფეთქების მართვის სქემა*

სსიპ - ლ.საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი ( ტექსტში - ეროვნული ცენტრი)

2019

**1. ეროვნული ცენტრის გენერალური დირექტორის მოადგილე სამეცნიერო დარგში - პაატა იმნაძე** ნიშნავს შემთხვევის მენეჯერს, რომლის მეშვეობითაც ღებულობს ყველანაირ ინფორმაციას განვითარებულ მოვლენებზე, დღეში 1-2 ჯერ. სიტუაციის სირთულიდან გამომდინარე, ინფორმაციას აწვდის ეროვნული ცენტრის გენერალურ დირექტორს.

**2. შემთხვევის მენეჯერი (ხათუნა ზახაშვილი)** მართავს ყველა იმ პროცესს, რომელიც მიმდინარეობს რეაგირების პროცესში. ინფორმაციის დამუშავების და ანალიზის შედეგად, სამეცნიერო გუნდის, მართვის ჯგუფის, ადმინისტრირების გუნდის და კომუნიკაციის ჯგუფის წარმომადგენლებთან ერთად იღებს გადაწყვეტილებას გასატარებელ ღონისძიებებთან დაკავშირებით. შემთხვევის მენეჯერი მუდმივ რეჟიმში ღებულობს ინფორმაციას ყველა სამუშაო ჯგუფიდან და ეპიდაფეთქების სიმძიმის დონიდან გამომდინარე, დღის განმავლობაში, 1-2 ჯერ აცნობს ინფორმაციას **ეროვნული ცენტრის გენერალური დირექტორის მოადგილეს სამეცნიერო დარგში.**

***\**** *შემთხვევის მენეჯერთან ერთად ეპიდაფეთქების პროცესის მონიტორინგსა და შეფასების დამატებით პასუხისმგებელ ერთეულებს წარმოადგენენ:* ***გადამდებ დაავადებათა დეპარტამენტი; სახელმწიფო პროგრამების დეპარტამენტი***

**3. სამეცნიერო ჯგუფი**  იქმნება შემთხვევის მენეჯერის მიერ და მის მიერვე ინიშნება გუნდის მაკოორდინირებელი პირი **(ირინე კალანდაძე)**. გუნდი შედგება: ეპიდზედამხედველობის, იმუნიზაციის, რეგიონული მართვის, ლაბორატორიული, სტატისტიკის, პროგრამების და რეაგირების ჯგუფისგან. ჯგუფის წევრების რაოდენობა დამოკიდებულია შემთხვევის რისკის შეფასების შედეგზე. სამეცნიერო გუნდის წევრებს წარმოადგენენ ცენტრის სპეციალისტები, რომელთა ფუნქციაც არის ინფორმაციის შეგროვება, დამუშავება, ანალიზი და გარკვეულ დონეზე გადაწყვეტილების მიღება შემთხვევის მენეჯერთან შეთანხმების შედეგად.

სამეცნიერო გუნდის კოორდინატორის დაქვემდებარებაში მყოფი ჯგუფებიდან ინფორმაციას იღებს დღეში ორჯერ სამუშაო დღის დაწყებისას და სამუშაო დღის ბოლოს (საჭიროების შემთხვევაში ინფორმაციის მიწოდების სიხშირე იზრდება). ჯგუფებიდან ინფორმაციის მიწოდება ხდება ჯგუფის ხელმძღვანელის მიერ, რომლის არჩევაც ხდება სამეცნიერო გუნდის კოორდინატორის და შემთხვევის მენეჯერის მიერ.

თავის მხრივ სამეცნიერო გუნდის კოორდინატორი ანგარიშვალდებულია შემთხვევის მენეჯერის წინაშე და ვალდებულია დღის განმავლობაში მუდმივად გააცნოს სიტუაციას ვითარება

**3 ა. ეპიდზედამხედველობის ჯგუფი (ქეთევან სანაძე, რუსუდან ჭლიკაძე)** ყალიბდება დაუყოვნებლივ სამეცნიერო გუნდის ჩამოყალიბებიდან, არაუგვიანეს 1 საათისა. ჯგუფის წევრების რაოდენობა დამოკიდებულია რისკის შეფასების შედეგზე. ჯგუფის ვალდებულებას წარმოადგენს საჭიროებისამებრ გააძლიეროს ზედამხედველობა აღნიშნულ დაავადებაზე, მუდმივ რეჟიმში მოახდინოს შეგროვებული ინფორმაციის დამუშავება. ჯგუფის მთავარ ამოცანას წარმოადგენს:

* წითელას შემთხვევათა მართვა, რომელიც მოიცავს: ნებისმიერი წითელაზე საეჭვო შემთხვევას, აფეთქებების გამოვლენას, ახალი ტერიტორიების ამოცნობას, ტენდენციების განსაზღვრას, ლაბორატორიული დიაგნოსტიკის მონაცემთა კონტროლს.
* კონტაქტების მართვა, რომელიც მოიცავს: ნებისმიერი წითელაზე საეჭვო შემთხვევის კონტაქტების გამოვლენას, მათი აცრის სტატუსის დადგენა და ვაქცინაციას საჭიროებისამებრ;

**\* *ეპიდზედამხედველობის ჯგუფში შედიან:*** *მართვადი და რესპირატორული დაავადებების სამმართველო, ეროვნული ცენტრის საზოგადოებრივი ჯანდაცვის რეგიონული მართვის დეპარტამენტი, საჭიროებისამებრ მოწვეულ იქნებიან მუნიციპალური საზოგადოებრივი ჯანდაცვის ცენტრების წარმომადგენლები.*

**3ბ. იმუნიზაციის ჯგუფი (ნონა ბერაძე, თეონა ქაშიბაძე)** ყალიბდება დაუყოვნებლივ სამეცნიერო გუნდის ჩამოყალიბებიდან, არაუგვიანეს 1 საათისა. ჯგუფის ამოცანა:

* რეგიონული მართვის ჯგუფთან ერთად მოახდინოს ასაცრელი კონტიგენტის რაოდენობის განსაზღვრა კონკრეტულად კი, ბავშვთა ასაკის (1-17 წ) დაზუსტება - აცრის სტატუსის გათვალისწინებით.
* წითელას იმუნიზაციის მიკროდაგეგმარება ( აჭარა ქ. თბილისი, ქ. ქუთაისი, გურია, ქვემო ქართლი (წალკის რ-ნი) სხვა ყველა რეგიონში)

**\* *იმუნიზაციის ჯგუფში შედიან:*** *იმუნიზაციის სამმართველოს სპეციალისტები*

**3გ. რეგიონული მართვის ჯგუფი (ეკა ჟორჟოლიანი)** ყალიბდება დაუყოვნებლივ სამეცნიერო გუნდის ჩამოყალიბებიდან, არაუგვიანეს 1 საათისა. ჯგუფი კოორდინაციას უწევს და მართავს ეროვნული ცენტრის საზოგადოებრივი ჯანდაცვის რეგიონული მართვის დეპარტამენტის მუშაობას. ჯგუფის ამოცანაა:

* იმუნიზაციის ჯგუფთან ერთად მოახდინოს ასაცრელი კონტიგენტის რაოდენობის განსაზღვრა კონკრეტულად კი, ბავშვთა ასაკის (1-17 წ) დაზუსტება - აცრის სტატუსის გათვალისწინებით.
* იმუნიზაციის პროცესის მომზადება რეგიონალური საჭიროებების განსაზღვრით

***\* რეგიონული მართვის ჯგუფში შედიან:*** *საზ. ჯანდაცვის რეგიონული მართვის დეპარტამენტის თანამშრომლები, გადამდებ დაავადებათა დეპარტამენტის თანამშრომლები, საჭიროებისამებრ მოწვეულ იქნებიან მუნიციპალური საზოგადოებრივი ჯანმრთელობის ცენტრების წარმომადგენლები.*

**3დ. ლაბორატორიული ჯგუფი (ნაზიბროლა ჭიტაძე, მარინა ჩუბინიძე)** საჭიროებისამებრ აქტიურდება დაუყოვნებლივ სამეცნიერო გუნდის შედგენისთანავე. არაუგვიანეს 1 საათისა. შედეგების შეტყობინება ხდება დაუყოვნებლივ შემთხვევის მენეჯერთან ან სამეცნიერო გუნდის კოორდინატორთან. ჯგუფის ამოცანაა:

* რაც შეიძლება სწრაფად და ხარისხიანად მოახდინოს ლაბორატორიული დიაგნოსტიკა

***\* ლაბორატორიული ჯგუფში შედიან:*** *რ.ლუგარის სახელობის სამეცნიერო კვლევითი ცენტრის და რეგიონული ლაბორატორიების თანამშრომლები (ZDL, LSS).*

**3ე. რეაგირების ჯგუფი** ყალიბდება შემთხვევის მენეჯერის მიერ მათი საჭიროების შემთხვევაში. ჯგუფის წევრების მოვალეობას წარმოადგენს საველე სამუშაოების წარმართვა და დღის განმავლობაში, ინფორმაციის მიწოდება სამეცნიერო ჯგუფისთვის (სიტუაციის სირთულიდან გამომდინარე შესაძლოა შეტყობინება მოხდეს უფრო ხშირად). რეაგირების ჯგუფის ამოცანაა

* იმუნიზაციის პროცესის განხორციელება/ორგანიზება: სტუდენტებისთვის, 20-26 და 27-40 წლის ასაკის დასაქმებულებისთვის, ბავშვთა ასაკის აუცრელთათვის (1-17 წლის).
* საველე სამუშაოების ჩატარება (ეპიდემიოლოგიური კვლევა და სხვ.);

**\* *რეაგირების ჯგუფში შედიან:*** *მართვადი და რესპირატორული დაავადებების სამმართველო; საჭიროებისამებრ მოწვეულ იქნებიან მუნიციპალური საზოგადოებრივი ჯანმრთელობის ცენტრების წარმომადგენლები და ეპიდაფეთქების სიმძიმიდან გამომდინარე ეროვნული ცენტრის გადამდებ დაავადებათა დეპარტამენტის თანამშრომლები, იმუნიზაციის სამმართველოს სპეციალისტები*

***შენიშვნა: აქტივობის განხორციელებისას შემთხვევის მენეჯერის გადაწყვეტილების მიხედვით რეაგირების ჯგუფს თან უნდა ახლდეს კომუნიკაციის ჯგუფის წარმომადგენელი.***

**3ვ. პროგრამების ჯგუფი (ვლადიმერ გეთია, რუსუდან ხუციშვილი)** ყალიბდება შემთხვევის მენეჯერის მიერ, რომელიც სახელმწიფო პროგრამის ფარგლებში დახმარებას უწევს სამეცნიერო გუნდს აქტივობების განხორციელებაში. ჯგუფის ამოცანაა:

* ვაქცინების დამატებითი საჭიროების განსაზღვრა

***\* პროგრამების ჯგუფი შედიან:*** *პროგრამების დეპარტამენტის თანამშრომლები*

**3ზ. სტატისტიკის ჯგუფი** ყალიბდება შემთხვევის მენეჯერის მიერ, და მუშაობას მისი საჭიროებისამებრ არსებული დროის შესაბამისად. ჯგუფის ამოცანაა:

* ასაცრელი კონტიგენტის რ-ობის განსაზღვრა (20-26 წლის ასაკის პირები - სტუდენტები, დასაქმებულები, უმუშევრები - რეგიონებად; 27-40 წლის ასაკის დასაქმებულები, მათ შორის სამედიცინო მომსახურების მიმწოდებლები)

***\* სტატისტიკის ჯგუფში შედიან:*** *სამედიცინო სტატისტიკის დეპარტამენტის თანამშრომლები*

**4. ექსპერტთა და დონორთა ჯგუფი** შემთხვევის მენეჯერი გადაწყვეტილების საფუძველზე მოწვეული ექსპერტების გუნდი მონაწილეობას მიიღებს შემთხვევის მართვის და რეაგირების აქტივობებში, ასევე დაგვეხმარებიან ვაქცინის დეფიციტის შემთხვევაში. ექსპერტთა ჯგუფის ხელმძღვანელი არჩეული იქნება მონაწილე მხარეების წარმომადგენლების მიერ. ჯგუფის ხელმძღვანელი ანგარიშვალდებულია შემთხვევის მენეჯერთან. ინფორმაციის მიწოდების სიხშირე დამოკიდებულია ეპიდაფეთქების სიმწვავეზე და საჭიროებებზე.

***\* ექსპერტთა და დონორთა ჯგუფი: CDC , WHO*** *და* ***UNICEF***

**5. მზადყოფნის ჯგუფის (ანა კასრაძე, ანა ტატულაშვილი, ეკატერინე ჯაბიძე)**  საჭიროებისამებრ აქტიურდება დაუყოვნებლივ შემთხვევის მენეჯერის მიერ. გააქტიურების გადაწყვეტილების მიღებიდან არაუგვიანეს 1 საათისა. ჯგუფის ხელმძღვანელის არჩევა ხდება შემთხვევის მენეჯერის მიერ. მართვის ჯგუფის ხელმძღვანელი ანგარიშვალდებულია შემთხვევის მენეჯერთან და ვალდებულია დღის განმავლობაში ორჯერ მიაწოდოს ინფორმაცია შემთხვევის მენეჯერს არსებული სიტუაციის შესახებ. ჯგუფის ამოცანაა:

* მუდმივ რეჟიმში განახორციელონ არსებული ინფორმაციის თავმოყრა და კვირაში ერთხელ რეაგირების მართვის სრული გუნდის შეხვედრის უზრუნველყოფა.
* ასევე ჯგუფის ვალდებულებას წარმოადგენს თვალყური ადევნოს ეპიდაფეთქებასთან დაკავშირებით მიმდინარე მოვლენებს (მედია, სოციალური მედია).
* დახმარება გაუწიოს შემთხვევის მენეჯერს ადამიანური რესურსების სიმცირის შემთხვევაში;

***\* მზადყოფნის ჯგუფში შედიან:*** *საზოგადოებრივი ჯანმრთელობის რისკებზე მზადყოფნისა და რეაგირების სამმართველოს და გადამდებ დაავადებათა დეპარტამენტის ერთიანი ჯანმრთელობის სამმართველოს თანამშრომლები*

**ადმინისტრირების გუნდი (ოთარ ნამიჭეიშვილი, გია ქობალია, კახაბერ ფირცხალაიშვილი, გია ქაჩლიშვილი, მარიამ დავითაშვილი)** იქმნება შემთხვევის მენეჯერის მიერ, ჯგუფის წევრების რაოდენობა დამოკიდებულია რისკის შეფასების შედეგზე. ჯგუფის მერ ირჩევა და ყალიბდება ლოგისტიკისა და ფინანსების გუნდები, რომლებიც უზრუნველყოფენ ეპიდაფეთქების ადმინისტრაციული კომპონენტის მართვას. ჯგუფის ხელმძღვანელის არჩევა ხდება შემთხვევის მენეჯერის მიერ. ადმინისტრირების გუნდის ხელმძღვანელი ანგარიშვალდებულია შემთხვევის მენეჯერთან და ვალდებულია აქტივობების განხორციელების პროცესში დღის განმავლობაში ორჯერ მიაწოდოს ინფორმაცია შემთხვევის მენეჯერს არსებული სიტუაციის შესახებ. გუნდის ამოცანაა:

* ვაქცინების მარაგისა და ცივი ჯაჭვის მობილიზაცია/ მიწოდება.
* ყველა იმუნიზაციის მიმწოდებლად დარეგისტრირებული დაწესებულებაში მუდმივი ამცრელი პუნქტების ორგანიზება.
* დროებითი ამცრელი პუნქტების მოწყობა იმ სამედიცინო დაწესებულებებში, სადაც შესაძლებელია ვაქცინის შენახვა.
* ძნელად მისაწვდომი კონტიგენტის ვაქცინაციის უზრუნველსაყოფად მობილური გამსვლელი ბრიგადების მოწყობა.

***\* ადმინისტრირების გუნდში ძირითადად შედიან:*** *იმუნიზაციის და ვაქცინების ექსპედიციისა და ცივი ჯაჭვის სამმართველოების თანამშრომლები; პროგრამების მართვის დეპარტამენტის თანამშრომლები;*

***\*\* დაფინანსების და საორგანიზაციო საკითხების საჭიროებისამებრ, აღნიშნული აქტივობების განსახორციელებლად შესაძლებელია მოხდეს საფინანსო-ეკონომიკური დეპარტამენტის თანამშრომლების ჩართვა.***

**კომუნიკაციის ჯგუფი (ლელა კვაჭანტირაძე, მარინა თოფურიძე, თეონა თოდუა, ნათია ქაქუთია)** პირდაპირ დაქვემდებარებაშია შემთხვევის მენეჯერთან. გუნდის ჩამოყალიბება ხდება 1-2 საათში ცენტრის გააქტიურების შემდგომ. კომუნიკაციის გუნდი, შემთხვევის მენეჯერთან ერთად განსაზღვრავს საინფორმაციო მასალების გავრცელების/განახლების სიხშირეს, ამუშავებს და აცნობს შემთხვევის მენეჯერს იმ მასალას, რომლის გავრცელებასაც აპირებს. კომუნიკაციის გუნდი ამზადებს საინფორმაციო ბრიფინგს/პრესკონფერენციას საჭიროებისამებრ. ჯგუფის ამოცანებია:

* საინფორმაციო კამპანიის მომზადება;
* საინფორმაციო კამპანია ჩატარდება სამედიცინო პერსონალისთვის (დასახელებული სპიკერები - ინფექციური პათოლოგიის, შიდსისა და კლინიკური იმუნოლოგიის სამეცნიერო პრაქტიკული ცენტრის კლინიკური დირექტორი - მარინა ეზუგბაია,

ქ. თბილისის ბავშვთა ინფექციური კლინიკური საავადმყოფოს მთავარი სამეცნიერო კონსულტანტი - მარინა ხოჭავა, მ. იაშვილის სახელობის ბავშვთა ცენტრალური საავადმყოფოს სამედიცინო დირექტორს - ივანე ჩხაიძეს, ციციშვილის სახელობის ბავშვთა ახალი კლინიკის BAC -ის ამბულატორიული-დიაგნოსტიკური განყოფილების ხელმძღვანელი - თეიმურაზ მიქელაძე)

* საინფორმაციო კამპანია ჩატარდება ზოგადი პოპულაციისათვის (დასახელებული სპიკერები: ეროვნული ცენტრის გენერალური დირექტორი - ამირან გამყრელიძე, ეროვნული ცენტრის გენერალური დირექტორის მოადგილე სამეცნიერო დარგში - პაატა იმნაძე; ეროვნული ცენტრის გადმადებ დაავადებათა დეპარტამენტის ხელმძღვანელი - ხათუნა ზახაშვილი; ეროვნულიცენტრის გადამდებ დაავადებათა დეპარტამენტის მართვადი და რესპირატორული დაავადებების სამმართველოს მთავარი სპეციალისტი ირინე კალანდაძე)

***\* კომუნიკაციის ჯგუფში შედიან:*** *ჯანმრთელობის ხელშეწყობის სამმართველოს თანამშრომლები, ცენტრის პრეს სამსახურის თანამშრომლები, გადამდებ დაავადებათა დეპარტამენტის თანამშრომლები*

***\*\* დამხმარე უწყებებს წარმოადგენენ:*** *მედიის წარმომადგენლები, ცნობილი სახეები.*

***შენიშვნა 1: თითოეული ჯგუფის ხელმძღვანელს უფლება აქვს შემთხვევის მენეჯერთან შეთანხმების შედეგად ჯგუფში მოახდინოს ცვლილება***